**Litér önkormányzata**

**a 2022. évi költségvetés módosításáról**

A Litér Község Önkormányzatának 2022.évi költségvetéséről szóló 35/2022.(II.24.) LKt.határozat előirányzatainak módosításaira a következő javaslatokat tesszük:

**Bevételi előirányzatok módosítására vonatkozó javaslat**

Litér Önkormányzatbevételi előirányzatainak alakulását az 1. melléklet tartalmazza.

Az **államháztartáson belüli működési támogatásokon (B1)** emelni kell az általános működési támogatás B111 rovaton 3000Ft-al a kompenzáció összegével.

**Működési célú támogatások (B25)** Magyar Falu Program keretében a nem támogatott pályázatok összege csökkentésre került ezen a rovaton 170.000.000 Ft összeggel. Kommunális eszköz beszerzése 15.000.000Ft, Óvoda felújítása 110.000.000Ft, Járda felújítás 10.000.000Ft, Kerékpárút felújítás 25.000.000Ft.

**Működési bevételek (B4)** rovaton az értékesített 633/3 hrsz-ú ingatlan áfa tartalma került be 1.913.386Ft.

**Felhalmozási bevétel (B5)** rovatra az értékesített 633/3 hrsz-ú ingatlan nettó értéke került be 7.086.614Ft.

**Finanszírozási bevétele (B81) rovaton** a közfoglalkoztatási megelőlegezés került emelésre 383.687Ft összeggel.

Az Önkormányzat 2022. évi költségvetésének módosított bevételi előirányzata **767.412.322 Ft-ra** változik.

**Kiadási előirányzatok módosítására vonatkozó javaslat**

Litér Önkormányzatának kiadási előirányzatainak alakulását az 2. melléklet tartalmazza.

**Személyi juttatások (K1)** előirányzata összesen 178.000-tal nőtt:

A kompenzáció és testületi határozat alapján az Erzsébet tábor segítői részére vásárlási utalványok kerültek rögzítésre.

A **munkaadókat terhelő járulékok és szociális hozzájárulási adó (K2)** rovat a személyi kiadások változásainak járulék vonzata 57.820 Ft-tal nőtt.

**Dologi kiadásoknál (K3)** 6.172.026 Ft emelésre teszünk javaslatot. A tartalék terhére 4.258.640 testületi határozatok alapján. Piac üzemeltetésére 3.000.000Ft, fák kivágására és telepítésére 1.258.640Ft.

**Egyéb működési kiadások (K5)** a 2021. éves beszámoló alapján visszafizetendő támogatás 1.256.950Ft, és a Balatonalmádi Szociális Társulásnak 405.000Ft. Ide került be 100.000Ft támogatása és a Litéri Református Általános Iskola részére jubileumi jutalomra átadott támogatás 1.145.803Ft.

**A beruházási kiadások (K6)** átcsoportosításra került 85.000Ft az Óvoda és a Művelődési ház felújítás tervdokumentációja, a streetball palánktartószerkezete 181.388Ft, az orvosi rendelőbe vásárolt boka-kar index 1.600.000Ft, és a 633/3 hrsz-ú ingatlan vételi ára. Kivezetésre került az MFP kommunális eszköz beszerzésre 15.000.000Ft.

**Felújítások (K7)** 155.085.000Ft csökkentést hajtottunk végre, a nem támogatott pályázati összegekkel.

**Finanszírozási kiadásoknál (K9)** növekszik 2.083.687 Ft-tal, mely a megelőlegezésből és a Közös Hivatal részére átadott többlettámogatásból tevődik össze.

Az Önkormányzat kiadásainak főösszege a bevételi főösszeggel egyezően **767.412.322 Ft-ra** módosul.

Kérem, a képviselő-testületet, hogy Litér Önkormányzat 2022. éviköltségvetésének módosítását, az előterjesztés megvitatást követően, a határozati javaslattal elfogadni szíveskedjenek.

Litér,

Varga Mihály

polgármester